Diari Oficial de la Generalitat Valenciana


Sumari del DOGV 2520, del 01-06-1995 (1995/834926)

RESOLUCIÓ de 25 de maig de 1995, de la directora general de l'Institut Valencià d'Administració Pública, per la qual es convoca el curs selectiu per als aspirants que han superat les proves d'accés al grup A, administració especial, tècnic de publicacions, tècnic documentalista, llicenciat en Educació Física, arquitecte i Tècnic Mediambiental, corresponents a l'oferta pública d'ocupació de 1994.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2520

Data del DOGV
:   01-06-1995

Secció del DOGV
:   ALTRES DISPOSICIONS

Número del document
:   1995/834926


Data del document
:   25-05-1995

Organisme emissor
:   Conselleria d'Administració Pública

Tipus de document
:   Resolució

RESOLUCIó de 25 de maig de 1995, de la directora general de l'Institut Valencià d'Administració Pública, per la qual es convoca el curs selectiu per als aspirants que han superat les proves d'accés al grup A, administració especial, tècnic de publicacions, tècnic documentalista, llicenciat en Educació Física, arquitecte i Tècnic Mediambiental, corresponents a l'oferta pública d'ocupació de 1994.   
Una vegada concloses les proves selectives d'accés al grup A, administració especial, tècnic de publicacions, tècnic documentalista, llicenciat en Educació Física, arquitecte i tècnic mediambiental, convocatòries 02/94, 04/94 i 05/94, respectivament, i d'acord amb allò disposat en la base 13 de les esmentades convocatòries, per la qual es faculta a la directora general de l'Institut Valencià d'Administració Pública per a determinar el règim del curs, resolc:  
Primer  
Convocar el curs selectiu per als aspirants que han superat les proves d'accés al grup A, administració especial, tècnic de publicacions, tècnic documentalista, llicenciat en Educació Física, arquitecte, i tècnic mediambiental.  
Segon  
Els aspirants que han superat les proves selectives corresponents a les convocatòries esmentades anteriorment hauran d'assistir, obligatòriament, al curs selectiu, tenint la consideració de funcionaris en pràctiques, als efectes prevists en l'article 9.3 del Decret legislatiu de 20 de març de 1991, segons la redacció donada per la Llei 5/94, de 24 d'octubre de 1994.  
Tercer  
El començament del curs tindrà lloc el proper dia 26 de juny, a les 09.00, a l'Institut Valencià d'Administració Pública, carrer del Museu, 3 (CP: 46594), València.  
Quart  
El curs selectiu tindrà una durada de 50 hores i constarà de dos mòduls:  
Mòdul I. De caràcter teòric, constarà de dues àrees de coneixement, considerades complementàries a aquelles acreditades en la fase d'oposició i encaminades a proporcionar als aspirants una visió de l'organització i dels instruments normatius i tècnics de l'activitat que va a desenvolupar-se. La durada total d'aquest mòdul serà de 20 hores, distribuïdes de la manera següent:  
- L'organització i institucions de la Generalitat Valenciana: vuit hores.  
- Perfeccionament sobre dret administratiu: 12 hores.  
Mòdul II. De caràcter pràctic, té com a objecte aprofundir en aquelles matèries, els aspectes teòrics de les quals ja han estat valorats en la fase d'oposició, que són pròpies de les funcions assignades a les places convocades. La durada total d'aquest mòdul serà de 30 hores.  
Cinquè  
L'horari, data i lloc de realització del curs seran els següents:  
Mòdul I: del 26 al 30 de juny, de dilluns a divendres, de 09.00 a 13.00, a l'Institut Valencià d'Administració Pública.  
Mòdul II: del 3 a l'11 de juliol, de dilluns a divendres, de 09.00 a 13.00, excepte els dies 10 i 11 de juliol en què l'horari serà de 09.00 a 14.00, als següents llocs: al Servei Patrimonial Bibliogràfic de la Conselleria de Cultura (avinguda de Campanar, 32, València) per als aspirants de la convocatòria 02/94; als Serveis Territorials d'Urbanisme de la COPUT (carrer de Francisco Cubells, 5 -bloc esquerre-, València) per als aspirants de la convocatòria 04/94; i a la Conselleria de Medi Ambient (carrer de l'Arquitecte Alfaro, 39, València) per als aspirants de la convocatòria 05/94.  
Sisè  
Pel que fa al règim d'assistència, aquesta serà obligatòria per a tots els aspirants, i no s'avaluarà a aquells que hagen tingut un nombre d'hores d'absència superior al 15% del total d'hores del curs, siguen o no justificades.  
Setè  
El tribunal qualificador del curs selectiu estarà integrat per un responsable de cada mòdul, i serà presidit per la directora general de l'IVAP, actuant com a secretària d'actes la directora de l'Escola Valenciana d'Administració Autonòmica de l'IVAP.  
L'avaluació de cadascun dels mòduls correspondrà als responsables d'aquests i per a aprovar el curs serà necessari superar els dos mòduls de què consta. En qualsevol cas, per a l'obtenció de la puntuació final es tindrà en compte la proporcionalitat de cadascun dels mòduls sobre la durada total del curs.  
El tribunal qualificador, a la vista de les proves realitzades, elaborarà la relació d'aspirants que superen el curs selectiu amb la puntuació obtinguda. Aquesta puntuació serà de 5 a 10 punts i se sumarà a l'obtinguda en les corresponents proves selectives.  
Vuitè  
Durant l'assistència al curs, el personal que haja superat les proves selectives percebrà una retribució equivalent a la part proporcional que correspon al sou i pagues extraordinàries corresponents al grup A, llevat que, per estar prestant els seus serveis remunerats en l'administració, com a funcionari de carrera, interí, o com a personal laboral, opten per percebre una remuneració per igual import a la que li correspondria en el lloc d'origen.  
Novè  
D'acord amb allò previst en la base 11 de les convocatòries 02/94, 04/95 i 05/94, els aspirants que superen el curs selectiu hauran de realitzar el curs específic de valencià a què es refereix l'article 50 del Decret Legislatiu de 20 de març de 1991.  
El règim d'aquest curs, durada, programa i calendari es comunicarà als aspirants amb la suficient antelació.  
Queden exempts de fer aquest curs els aspirants que una vegada superades les proves selectives hagen acreditat els seus coneixements de valencià amb la presentació dels certificats, diplomes o títols que hagen estat homologats per la Generalitat Valenciana; i també aquells aspirants que obtingueren una puntuació de 3 o més punts en l'exercici de valencià, obligatori i no eliminatori, previst en la base 8.2.4 de la convocatòries 02/94, 04/94 i 05/94, encara que no estiguen en possessió dels certificats esmentats.  
València 25 de maig de 1995.- La directora general de l'IVAP: Juana Serna Masià.